L'Agenda Urbana Local rep el premi El Periódico de Aquí
26 de octubre de 2023

L'aposta de l'Eliana per desenvolupar la seua pròpia Agenda Urbana Local per a configurar-se com a ciutat de futur orientada als Objectius de Desenvolupament Sostenible de l'Agenda 2030 ha rebut el premi Sostenibilitat d'El Periódico de Aquí. L'acte es va celebrar ahir dimecres, 25 d'octubre, a l'auditori de la Pobla de Vallbona, que va acollir la VIII edició d'aquests premis de l'edició de Camp de Túria.

L'alcalde, Salva Torrent, acompanyat de l'edil de Modernització i Participació Ciutadana, Jorge Pérez Comeche, van ser els encarregats de recollir el guardó que reconeix el treball de la institució després d'haver sigut seleccionada pel Ministeri de Transports, Mobilitat i Agenda Urbana per a elaborar un projecte pilot de Pla d'Acció Local, que serveix d'exemple a altres localitats del país.

Entre els guardonats en aquest 2023, el periòdic també ha destacat en matèria d'Educació, al Col·legi Helios de l'Eliana 'per formar alumnes competents amb esperit crític i cultura de l'esforç en un context d'innovació educativa'.